William Risto

William Nilssen Risto (16. syyskuuta 1882 Karunki, Ruotsi – 1962 Negaunee, YhdysvallatMarcus C. Robyns: "Finnish Immigrants on the Marquette Iron Range" Viitattu 6.10.2013.) oli amerikansuomalainen toimittaja, kirjailija ja anarkosyndikalisti. Hänet tunnettiin ääriradikaalina, joka muun muassa piti sabotaasia lakkoilua tehokkaampana vaikutuskeinona. Myös valtiollisiin vaaleihin osallistuminen oli hänestä turhaa, koska poliittinen järjestelmä oli porvareiden hallussa. Risto toimi aluksi aktiivisesti Yhdysvaltain sosialistisessa puolueessa, mutta erotettiin puoluevirkailijan tehtävästä innokkaan anarkosyndikalistisen agitaationsa vuoksi. Michiganissa Risto oli mukana Sosialistisen puolueen ja sen alaisen Amerikan Suomalaisen Sosialistijärjestön toiminnassa. Vuonna 1913 Sosialistisen puolueen osavaltiollisten vaalien yhteydessä Risto hävitti osan äänistä. 1920-luvulla Risto toimitti Duluthissa Totuus-nimistä suomenkielistä työväenlehteä. == Elämä == Ruotsin Länsipohjassa syntynyt Risto muutti siirtolaiseksi Yhdysvaltoihin vuonna 1903. Hän asettui aluksi maan itärannikoille ja toimi muun muassa aktiivisesti Yhdysvaltain sosialistisessa puolueessa. Risto erotettiin puoluevirkailijan tehtävästä innokkaan anarkosyndikalistisen agitaationsa vuoksi. Tämän jälkeen hän muutti Michiganin osavaltioon pieneen Nagauneen kaivoskaupunkiin. Kaupungissa ja sitä ympäröineessä Marquetten piirikunnassa oli jo entuudestaan runsaasti suomalaisia siirtolaisia. Risto oli Michiganissa mukana Sosialistisen puolueen ja sen alaisuudessa olleen Amerikan Suomalaisen Sosialistijärjestön toiminnassa ja työskenteli lisäksi paikallisen työväentalon Negaunee Labor Templen johtajana. Hänet tunnettiin ääriradikaalina, joka muun muassa piti sabotaasia lakkoilua tehokkaampana vaikutuskeinona. Riston mielestä myös valtiollisiin vaaleihin osallistuminen oli turhaa, koska hänen mielestään koko poliittinen järjestelmä oli täysin porvarillisen luokan hallussa. Sosialistisen puolueen Marquetten osasto oli jakautunut kahteen osaan, maltilliseen parlamentaarista sosialismia ajaneeseen ryhmittymään, jota johti Frank Aaltonen, ja Riston johtamiin radikaaleihin anarkosyndikalisteihin. Vuonna 1913 Sosialistisen puolueen osavaltiollisten vaalien yhteydessä Risto hävitti osan äänistä väittäen niiden kadonneen. Aaltonen teki tapauksesta valituksen puolueen Michiganin johdolle, joka määräsi Nagauneen Finnish Socialist Federationin ja työväentalon hänen alaisuuteensa. Risto kannattajineen luopui kuitenkin talosta sekä yhdistyksen omaisuudesta ja varoista vasta oikeuden määräyksen jälkeen. Risto muutti välikohtauksen jälkeen Minnesotan Duluthiin, jossa hän kirjoitti syndikalistisen IWW-ammattiliiton kannattajiin lukeutuneeseen Industrialisti- lehteen. Sen päätoimittajana oli myöhemmin Neuvostoliittoon muuttanut Leo Laukki.Auvo Kostiainen: "A Dissenting Voice of Finnish Radicals in America: The Formative Years of Sosialisti-Industrialisti in the 1910s" Viitattu 6.10.2013. 1920-luvulla Risto toimitti Duluthissa Totuus-nimistä suomenkielistä työväenlehteä.Finnish newspapers published in Minnesota Minnesota Finnish American Historical Society. Viitattu 6.10.2013. Sitä kustantanut yhtiö julkaisi myös neljä Riston teosta.Amazon Viitattu 6.10.2013. Myöhemmin hän palasi Nagauneen, jossa hän työskenteli pitkään kaupungin palveluksessa. == Teokset == *Kaivannosta hautaan (1915) *Vallankumouksellinen syndikalismi (1916) Teoksen verkkoversio *Lombalon tyttären poika (1925) *Elämää ikuisessa yössä (1930) == Lähteet == == Aiheesta muualla == *William Riston kirjoitus "Tunnesosialismi ja anarkosyndikalismin alkujuuria" Luokka:99.3 Yhteiskuntaelämän edustajat Luokka:Suomalaiset anarkistit Luokka:Suomalaiset toimittajat Luokka:Suomalaiset kirjailijat Luokka:Amerikansuomalaiset henkilöt Luokka:Länsipohjalaiset Luokka:Vuonna 1882 syntyneet Luokka:Vuonna 1962 kuolleet